Flora+mielo

=102) Flora mielo= (Melodie Franz. von Suppé aus "Boccaccio" [|Hab' ich nur deine Liebe - die Treue brauch ich nicht]. ) Feliĉas mi, se havas Nur amon vian mi. Fidelo malpli gravas, ĉar Am' dolĉas eĉ sen ĝi. En amfeliĉ-burĝono Sub ĝia flora sel' Fidelon ofte trovos vi, Eĉ kiam nur elprovos vi La dolĉon de l' miel'.

Jam ofte sen fidelo La amo ravis tre. Sed ĉu sen amo nur fidel' Sam-bone gustas? Ne! Do zorgu pri l' burĝono, Ke sin el ĝia ŝel' La rava floro pli kaj pli Malfermu, por ke frandu vi, Ĉu kun, ĉu sen fidel'.